b'\n_START_ARTICLE_\nIgra\xc4\x8da\n_START_PARAGRAPH_\nIgra\xc4\x8da je predmet za uporabo pri igri in se izdelujejo v prvi vrsti za otroke. Pomembne so za razvoj otrok in mladostnikov, ki ob igri razvijajo motori\xc4\x8dne spretnosti ali se u\xc4\x8dijo (\xc5\xa1tetja, branja itd.). Igra\xc4\x8de so lahko lesene, kovinske, poganjajo jih lahko baterije ipd. Igra\xc4\x8de so zelo star izum, kar dokazujejo arheolo\xc5\xa1ka odkritja pun\xc4\x8dk iz cunj, preproste fra\xc4\x8de, vrtavke ipd., poleg tega pa so za igro uporabni tudi povsem vsakdanji predmeti._NEWLINE_V sodobnem \xc4\x8dasu sta proizvodnja igra\xc4\x8d in trgovina z njimi pomemben sektor globalne ekonomije, zato se pogosto pojavljajo kritike o kakovosti dostopnih igra\xc4\x8d in njihovi primernosti za razvoj otrok.'